**OB Dubrovnik**

 **n/r ravnatelju**

 **doc.dr.sc. Mario Bekić,dr.med**

 **Dr. Roka Mišetića 2**

 **20 000 Dubrovnik**

**Predmet:** **Diskriminacija zaposlenika OB Dubrovnik/prosljeđivanje službenog dopisa sa osobnim podacima trećim osobama.**

 Poštovani,

 Ovim putem smo primorani reagirati na učestale napade usmjerene prema djelatnicima Vaše bolnice, a članovima našeg Sindikata.

U više navrata su verbalno napadani od strane čelnih ljudi Vaše ustanove, te im se čak i prijetilo.

 Napominjemo kako ni u kojem slučaju nije dopuštena diskriminacija djelatnika, a u ovom konkretnom slučaju je prisutna samo zbog činjenice jer su članovi određenog

Sindikata.

Isto tako moramo Vas upozoriti na slikanje i prosljeđivanje službenog dopisa upućenog od strane Sindikata, Općoj bolnici Dubrovnik sa svim osobnim podacima Vaših djelatnika, a naših sindikalnih povjerenika trećim osobama putem e-maila i društvenih mreža sa prijemnim štambiljem OB Dubrovnik što ima elemente za kazneno-pravne sankcije.

 Ljubazno Vas molimo da se na članove našeg Sindikata više ne vrši nikakvo diskriminatorno ponašanje jer ćemo u tom slučaju podnjeti sve pravne radnje kako bi zaštitili naše članove, te o neprimjerenom ponašanju Vas i Vaših suradnika izvijestili i Ministarstvo zdravstva, HLK i HKMS.

Također ćemo biti prisiljeni o svemu izvijestiti i širu javnost putem medija.

Srdačan pozdrav,

 Sindikata medicinske sestre/tehničari zajedno,

 Krunoslav Kušec, predsjednik SMSTZ